Begin deur gaatjies in die agterkant van elke kompartement met die breinaald te steek. Dreinering is uiters belangrik vir hierdie soort tuin. Vul elke kompartement met die klapperhaar potgrond. Hierdie spesifieke grond is lekker lig en sal dus die sak nie te swaar maak nie. Die klapper is 'n goeie vogbewaarder. Hang nou die skoensak teen 'n muur op.
Vir die onderste ry kan jy meng en pas. Herhaal die kleure vir 'n mooi afgeronde voorkoms. Die versorging van 'n vertikale tuin behels goed natmaak elke tweede dag, ('n spuitkannetjie is ideaal hiervoor) en dan eenmaal 'n maand organiese misstof vir blommende plante.